CELEX: 62008CN0361
Language: fi
Date: 2008-08-04 00:00:00
Title: Asia C-361/08: Ennakkoratkaisupyyntö, jonka Raad van State (Alankomaat) on esittänyt 4.8.2008 — Stichting Greenpeace Nederland v. Minister van Volkshuisvesting, Ruimtelijke Ordening en Milieubeheer, muu osapuoli: Pioneer Hi-Bred Northern Europe Sales Division

8.11.2008   
            
            
               FI
            
            
               Euroopan unionin virallinen lehti
            
            
               C 285/21
            
         Ennakkoratkaisupyyntö, jonka Raad van State (Alankomaat) on esittänyt 4.8.2008 — Stichting Greenpeace Nederland v. Minister van Volkshuisvesting, Ruimtelijke Ordening en Milieubeheer, muu osapuoli: Pioneer Hi-Bred Northern Europe Sales Division
   (Asia C-361/08)
   (2008/C 285/34)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Raad van State
   Pääasian asianosaiset
   
      Kantaja: Stichting Greenpeace Nederland
   
      Vastaaja: Minister van Volkshuisvesting, Ruimtelijke Ordening en Milieubeheer
   
      Muu osapuoli: Pioneer Hi-Bred Northern Europe Sales Division
   Ennakkoratkaisukysymykset
   
               1.
            
            
               Onko geneettisesti muunnettujen organismien levittämispaikkaa, jota ei tämän direktiivin tarkoitus ja systematiikka huomioon ottaen voida pitää direktiivin 2001/18/EY (1) 25 artiklan 4 kohdan perusteella luottamuksellisena, tulkittava siten, että levittämispaikalla tarkoitetaan kiinteistörekisteriin merkittyä palstaa, vai riittääkö, että ilmoitetaan laajempi maantieteellinen alue?
            
         
               2.
            
            
               
                           a)
                        
                        
                           Jos laajemman maantieteellisen alueen ilmoittaminen riittää, mitä seikkoja voidaan ottaa huomioon ilmoitettavan alueen määrittämisessä?
                        
                     
                           b)
                        
                        
                           Onko direktiivillä 2003/4/EY (2) merkitystä ilmoitettavan alueen laajuuden määrittämisessä?
                        
                     
                           c)
                        
                        
                           Jos alue on 20 kertaa suurempi kuin yksittäiset koealat, onko suhteellisuusperiaatetta noudatettu?
                        
                     
         
               3.
            
            
               Onko suhteellisuusperiaatetta noudatettu, jos alue ilmoitetaan 17.7.2008 tarkistetun lähestymistavan mukaisesti yleisellä tasolla, 100 kertaa yksittäisten koealojen laajuisena?
            
         
               4.
            
            
               Jos pelkän kiinteistörekisteriin merkityn alueen ilmoittaminen riittää, voiko direktiivin 2003/4/EY 4 artiklan 2 kohdassa mainittuihin seikkoihin sisältyä — direktiivin 2001/18/EY 25 artiklan 4 kohdan säännöksistä huolimatta — peruste käsitellä tarkkaa levittämispaikkaa koskevia tietoja luottamuksellisina?
            
         
               5
            
            
               
                           a)
                        
                        
                           Onko direktiivin 2003/4/EY 4 artiklan 2 kohdassa esitetty tyhjentävä luettelo epäämisperusteista?
                        
                     
                           b)
                        
                        
                           Jos on, voidaanko yritysten ja niissä työskentelevien henkilöiden ja niiden tuotteiden turvaamista sekä sellaisen toiminnan ehkäisemistä, joka vahingoittaa Alankomaiden bioteknologiselle kehitystyölle suotuisaa ilmapiiriä, pitää sellaisena perusteena, joka kuuluu jonkin direktiivin 2003/4/EY 4 artiklan 2 kohtaan sisältyvän perusteen piiriin?
                        
                     
         
               6.
            
            
               Jos kysymyksen 5 a ja b kohtaan vastataan myöntävästi, voidaanko katsoa, että alueen ilmoittaminen 20 kertaa tai 100 kertaa koealan laajuisena on suhteellisuusperiaatteen mukaista, kun otetaan huomioon direktiivin 2003/4/EY 4 artiklan 2 kohdan h alakohdan jäljessä olevat säännökset ja toisaalta yksilön suojaaminen (yrityksen sekä siellä työskentelevien henkilöiden ja sen tuotteiden turvaaminen) sekä toisaalta yleinen etu (sellaisen toiminnan ehkäiseminen, joka vahingoittaa Alankomaiden bioteknologiselle kehitystyölle suotuisaa ilmapiiriä)?
            
         
               7.
            
            
               
                           a)
                        
                        
                           Jos kysymyksen 5 a kohtaan vastataan kielteisesti, onko yritysten ja niissä työskentelevien henkilöiden ja niiden tuotteiden turvaaminen sekä sellaisen toiminnan ehkäiseminen, joka vahingoittaa Alankomaiden bioteknologiselle kehitystyölle suotuisaa ilmapiiriä, hyväksyttävä peruste?
                        
                     
                           b)
                        
                        
                           Jos kysymyksen 7 a kohtaan vastataan myöntävästi, voidaanko katsoa, että alueen ilmoittaminen 20 kertaa tai 100 kertaa koealan laajuisena on suhteellisuusperiaatteen mukaista, kun otetaan huomioon direktiivin 2003/4/EY 4 artiklan 2 kohdan h alakohdan jäljessä olevat säännökset ja toisaalta yksityisen edun suojaaminen (yrityksen sekä siellä työskentelevien henkilöiden ja sen tuotteiden turvaaminen) sekä toisaalta yleisen edun suojaaminen (sellaisen toiminnan ehkäiseminen, joka vahingoittaa Alankomaiden bioteknologiselle kehitystyölle suotuisaa ilmapiiriä)?
                        
                     
         
      (1)  Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annettu Euroopan parlamentin ja neuvoston direktiivi (EYVL L 106, s. 1).
   
      (2)  Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annettu Euroopan parlamentin ja neuvoston direktiivi (EYVL L 41, s. 26).